CELEX: 62010CN0090
Language: hu
Date: 2010-02-16 00:00:00
Title: C-90/10. sz. ügy: 2010. február 16-án benyújtott kereset — Európai Bizottság kontra Spanyol Királyság

1.5.2010   
            
            
               HU
            
            
               Az Európai Unió Hivatalos Lapja
            
            
               C 113/25
            
         2010. február 16-án benyújtott kereset — Európai Bizottság kontra Spanyol Királyság
   (C-90/10. sz. ügy)
   2010/C 113/40
   Az eljárás nyelve: spanyol
   
      Felek
   
   
      Felperes: Európai Bizottság (képviselők: S. Pardo Quintillán és D. Recchia)
   
      Alperes: Spanyol Királyság
   
      Kereseti kérelmek
   
   A Bíróság állapítsa meg, hogy a Spanyol Királyság,
   
               —
            
            
               mivel a területén a 92/43/EGK irányelv (1) 4. cikkének (4) bekezdése alapján nem állapított meg védelmi prioritásokat olyan különleges természetmegőrzési területekkel kapcsolatban, amelyek a 2002/11/EK határozatban (2) felsorolt, a makaronéziai biogeográfiai régió közösségi jelentőségű természeti területeinek felelnek meg; és
            
         
               —
            
            
               mivel a 92/43/EK irányelv 6. cikkének (1) és (2) bekezdése alapján nem fogadott el és nem alkalmazott olyan védelmi intézkedéseket és védelmi szabályokat, amelyek megakadályozzák a természetes élőhelytípusok károsodását és a fajok jelentős megzavarását, azon különleges természetmegőrzési területek jogi védelmének biztosítása érdekében, amelyek a 2002/11/EK határozatban felsorolt spanyol területeknek felelnek meg,
            
         nem teljesítette a 92/43/EGK irányelv 4. cikkének (4) bekezdéséből és 6. cikkének (1) és (2) bekezdéséből eredő kötelezettségeit.
   
               —
            
            
               A Bíróság a Spanyol Királyságot kötelezze a költségek viselésére.
            
         
      Jogalapok és fontosabb érvek
   
   A Bizottság úgy véli, hogy a Spanyol Királyság a területén található olyan különleges természetmegőrzési területekkel kapcsolatban, amelyek a 2002/11/EK határozatban felsorolt, a makaronéziai biogeográfiai régió közösségi jelentőségű természeti területeinek felelnek meg, nem teljesítette:
   
               —
            
            
               a védelmi prioritások a 92/43/EGK irányelv 4. cikkének (4) bekezdése alapján történő megállapításának kötelezettségét;
            
         
               —
            
            
               a természetes élőhelytípusok károsodását és a fajok jelentős megzavarását megakadályozó, a különleges természetmegőrzési területek jogi védelmének biztosítását célzó védelmi intézkedések és védelmi szabályok 92/43/EK irányelv 6. cikkének (1) és (2) bekezdése alapján történő elfogadásának és alkalmazásának a kötelezettségét.
            
         
      (1)  A természetes élőhelyek, valamint a vadon élő állatok és növények védelméről szóló, 1992. május 21-i tanácsi irányelv (HL L 206., 7. o.;.magyar nyelvű különkiadás 15. fejezet, 2.kötet, 102. o.)
   
      (2)  A 92/43/EGK tanácsi irányelv értelmében a makaronéziai biogeográfiai régió közösségi jelentőségű természeti területeit tartalmazó jegyzék elfogadásáról szóló 2001. december 28-i bizottsági határozat (HL 2002 L 5., 16. o.; magyar nyelvű különkiadás 15. fejezet, 6. kötet, 417. o.)